jkorsvik/nowiki_second_scrape_merged huggingface dataset:
Denis Selimovic

Denis Selimovic (født 22. juni 1979) er en slovensk fotballspiller som spilte for Aalesund FK i Tippeligaen i 2007 og 2008 etter å ha signert for klubben i begynnelsen av februar 2007. Kjetil Rekdal bekreftet etter sesongslutt i 2008 at klubben ønsker å finne en løsning der spilleren får utviklet seg ut ifra sitt potensial, og signaliserte at han ikke er del av Aalesunds FKs videre planer i norsk Tippeliga.
Denis Selimovic har tidligere spilt på NK Primorje i Slovenia. Mens han spilte for Primorje, studerte han også økonomi.


== Referanser ==


== Eksterne lenker ==
(en) Denis Selimovic – Transfermarkt 
(en) Denis Selimovic – Soccerway 
(en) Denis Selimovic – FBref
Fylkesvei 5114

Fylkesveg 5114 går mellom Varaldsøy fergekai og Gjuvsland i Kvinnherad kommune. Ferger mellom Gjermundshamn og Årsnes som ikke anløper Varaldsøy er tilordnet fylkesvei 48.
Frem til 2019 hadde veien betegnelsen fylkesvei 126 (Hordaland).


== Kommuner og knutepunkter ==

 Kvinnherad


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5114
(no) Statens vegvesen – trafikkmeldinger
Fylkesvei 107 (Hordaland)

Fylkesvei 107 i Hordaland (Fv107) gikk mellom Jondal sentrum og Austrepollen i Kvinnherad kommune, med arm til Hesvik. Strekningen mellom Belsnes og Austrepollen ble åpnet 7. september 2012. Fra Jondal sentrum til Hesvik var avstanden 26,3 km.
2019 ble hovedtraséen del av fylkesvei 49, armen til Hessvika ble erstattet av fylkesvei 5099.


== Kommuner og knutepunkter ==

 Jondal
Oddavegen 

 Torsnestunnelen (593 m)
 Torsnes bru (Torsneselva, 33 m)
 Jondalstunnelen (10 400 m)
 KvinnheradUten navn 

Fv51Fylkesvei 51 Nordrepollen fra Øyre mot GjetingsdalenNordrepollen 

 Øyre bru (Øyresneselva nord, 33 m)
 Køylo bru (Øyresneselva sør, 24 m)
 Nordrepolltunnelen (649 m)Austrepollen 

 Austrepollen bru (Austrepollelva, 16 m)


== Referanser ==


== Eksterne lenker ==
Vegvesenets vegkart
Ray Ewry

Raymond Clarence «Ray» Ewry (født 14. oktober 1873 i Lafayette, Indiana,  død 29. september 1937 i New York) var en amerikansk friidrettsutøver.
Ewry har vunnet åtte olympiske gullmedaljer i tre ulike leker, i tillegg vant han to gull i OL 1906 Athen. Under OL 1900 i Paris ble han olympisk mester i stille lengde, stille høydehopp og tresteg uten tilløp alle på en og samme dag 16. juli. Han forsvarte sine olympiske mesterskapstitler i St. Louis 1904 da han vant de samme tre øvelsene. I jubileums-OL  1906 i Athen vant han både stille lengde og stille høyde, tresteg uten tilløp var ikke med på programmet, det var med for siste gang i 1904. I 1908 i London vant han sin tredje strake gullmedalje både i stille høyde og stille lengde. 


== OL-medaljer ==
1900  Paris –  Gull i friidrett, lengde uten tilløp  USA
1900  Paris –  Gull i friidrett, høyde uten tilløp  USA
1900  Paris –  Gull i friidrett, tresteg uten tilløp  USA
1904  St. Louis –  Gull i friidrett, lengde uten tilløp  USA
1904  St. Louis –  Gull i friidrett, høyde uten tilløp  USA
1904  St. Louis –  Gull i friidrett, tresteg uten tilløp  USA
1908  London –  Gull i friidrett, lengde uten tilløp  USA
1908  London –  Gull i friidrett, høyde uten tilløp  USA
(1906  Athen –  Gull i stille lengde)
(1906  Athen –  Gull i stille høyde)


== Referanser ==


== Eksterne lenker ==
(de) Ray Ewry – Munzinger Sportsarchiv 
(en) Ray Ewry – Olympics.com 
(en) Ray Ewry – Olympic.org 
(en) Ray Ewry – Olympedia 
(en) Ray Ewry – Sports-Reference (OL-resultater – arkivert) 
(en) Ray Ewry – databaseOlympics.com (arkivert) 
(en) Ray Ewry – World Athletics 
(en) Ray Ewry – National Track & Field Hall of Fame
Intelligent Systems

Intelligent Systems (株式会社インテリジェントシステムズ, Kabushiki-Gaisha Interijento Shisutemuzu) er en japansk videospillprodusent og -utvikler som gir ut spill for Nintendo. Intelligent Systems har laget spill til alle Nintendos spillkonsoller, både stasjonære og håndholdte, og er en av de viktigste utviklerne hos Nintendo. Intelligent Systems ble skapt i 1986 da flere utviklere forlot Nintendo Research and Development 1 (R&D1).


== Stasjonære utgivelser ==


=== Nintendo Entertainment System (Famicom) ===
Soccer
Golf
Tennis
Metroid
Kid Icarus
Duck Hunt
Hogan's Alley
Donkey Kong
Famicom Wars (Kun utgitt i Japan)
Fire Emblem: Ankoku Ryū to Hikari no Tsurugi (Kun utgitt i Japan)
Fire Emblem Gaiden (Kun utgitt i Japan)
Devil World  (Kun utgitt i Japan og Europa)
Wild Gunman
Mario Bros. (Arkade-versjonen ble utviklet av R&D1)
Gyromite (Robot Gyro i Japan)
Stack-Up (Robot Block i Japan)


=== Super Nintendo Entertainment System (Super Famicom) ===
Super Famicom Wars (Kun utgitt i Japan)
Super Metroid
Panel de Pon (Denne versjonen ble kun utgitt i Japan)
Tetris Attack (Den amerikanske versjonen av Panel de Pon) – Inneholder karakterer fra Super Mario World 2: Yoshi's Island. En Game Boy-version ble senere gitt ut i Japan under navnet Yoshi no Panepon.
Battle Clash (Kjent som Space Bazooka i Japan) – Spillet bruker Super Scope-tilbehør.
Fire Emblem: Monshou no Nazo (Kun utgitt i Japan) – Inneholder nyutgivelse og oppfølger til det originale Fire Emblem-spillet.
Fire Emblem: Seisen no Keifu (Kun utgitt i Japan)
Fire Emblem: Thracia 776 (Kun utgitt i Japan) – Det siste SNES-spillet til å bli gitt ut
Metal Combat: Falcon's Revenge – Oppfølger til Battle Clash.


=== Virtual Boy ===
Galactic Pinball


=== Nintendo 64 ===
Paper Mario
Pokémon Puzzle League – En nyutgivelse av Panel de Pon (Tetris Attack)
64 Wars (Kansellert) – Skulle bli en oppfølger til Game Boy Wars.
Fire Emblem 64 (Kansellert)
Metroid 64 (Kansellert)


=== GameCube ===
Paper Mario: The Thousand-Year Door
Fire Emblem: Path of Radiance
WarioWare, Inc.: Mega Party Game$!
Nintendo Puzzle Collection (Intelligent Systems jobbet bare med Panel de Pon-delen)


=== Wii ===
Fire Emblem: Goddess of Dawn
WarioWare: Smooth Moves
Super Paper Mario


== Håndholdte utgivelser ==


=== Game Boy ===
Game Boy Wars
Metroid II: Return of Samus
Alleyway
Tetris Attack
Golf


=== Game Boy Color ===
Pokémon Puzzle Challenge


=== Game Boy Advance ===
Advance Wars
Advance Wars 2: Black Hole Rising
WarioWare, Inc.: Mega Microgame$
WarioWare: Twisted!
Metroid Fusion
Metroid: Zero Mission
Fire Emblem: Fuuin no Tsurugi (Kun utgitt i Japan)
Fire Emblem – Det første Fire Emblem-spillet som blir utgitt i både USA og Europa.
Fire Emblem: The Sacred Stones
Mario Kart Super Circuit
Dr. Mario & Puzzle League (Intelligent Systems jobbet bare med Puzzle League-delen)
Rhythm Tengoku (Kun utgitt i Japan)


=== Nintendo DS ===
Advance Wars: Dual Strike
Advance Wars: Dark Conflict
Planet Puzzle League
WarioWare: Touched!


== Eksterne lenker ==
Offisielt nettsted  (japansk)
Larsen spesial

Larsen spesial var et norsk musikk-program med Rune Larsen som gikk på NRK1 fra 1999 til 2000. Programmet ble sendt fra Rune Larsens studioleilighet i Bergen med ulike gjester i hver sending. Musikalsk ledelse var ved Atle Halstensen. Programmet ble sendt på fredagskvelder det første året deretter på lørdagskvelder.
Serien etterfulgte musikk-programmet Noteknekk og ble i 2001 etterfulgt av Absolutt norsk.


== Referanser ==


== Eksterne lenker ==
(en) Larsen spesial på Internet Movie Database
Fylkesvei 5036

Fylkesveg 5036 går mellom Kletta og Rosendal i Kvinnherad kommune. Veiens lengde er 1,8 km.
De vestligste 0,6 km av Baronivegen var tidligere del av Fv53, strekningen har blitt omklassifisert til kommunal vei.
Frem til 2019 hadde veien betegnelsen fylkesvei 53 (Hordaland).


== Kommuner og knutepunkter ==

 KvinnheradMelsvegen 

Endepunkt Kletta
Baronivegen fra Baroniet Søre via  Baroniet til FossbergBaronivegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5036
(no) Statens vegvesen – trafikkmeldinger
The Last King of Scotland

For filmatiseringen av romanen fra 2006, se The Last King of Scotland (film).The Last King of Scotland er en roman av journalisten Giles Foden fra 1998. 
Boken handler om Idi Amin, som var Ugandas diktator i perioden 1971-1979. Romanen er en oppdiktet selvbiografi om en skotsk doktor som blir ansatt som Amins personlige lege, og er basert på virkelige hendelser.


== Handling ==
Hovedpersonen er en fiktiv karakter ved navn Nicholas Garrigan, en ung skotsk doktor som reiser til Uganda på grunn av idealisme og eventyr, og ankommer å dagen for det ugandiske statskuppet i 1971. Garrigan forteller deretter hvordan Garrigan blir utnevnt til den personlige legen og fortrolige til president Idi Amin. Romanen fokuserer på Garrigans forhold og fascinasjon for presidenten, Men Idi Amin vokser etter hvert til å bli en mer og mer brutal og hensynsløs diktator. Garrigan handler etter hvert bevisst og gjentatte ganger mot hans egen dømmekraft, og forblir i Amins ansettelse.
Nærmest hypnotisert over Amins sjarm og karisma, blir Garrigan gradvis trukket inn som medskyldig til korrupsjonen og brutaliteten under Amins styre. Selv om disse valgene får fatale resultater for Garrigans egne venner eller kollegaer.
MultiPlus Solutions

MultiPlus Solutions AS er et internasjonalt programvarehus som leverer den administrative programvareløsningen (ERP) MultiPlus. Selskapet ble etablert i Danmark i 1976 av gründeren Mogens Lindhard. Det første datterselskap utenfor Danmark ble i 1984 etablert i Norge. Dette kontoret ble senere selskapets hovedkontor, og er plassert i Sandefjord.
Selskapet omsatte i 2006 for ca. 40 millioner kroner, og har ca. 40 medarbeidere. I dag har firmaet avdelinger i Norge, Danmark og Kina. Administrerende direktør er Per-Olav Helgeland. Selskapet eies i dag 90 prosent av det nederlandske, børsnoterte selskapet Qurius og 10 prosent av medarbeiderne.


== Eksterne lenker ==
Multiplus' nettsted
Håkon Aasnes

Håkon Aasnes (født 13. februar 1943 i Oslo) er en norsk tegneserieskaper. Han har siden 1972 arbeidet med tekst og tegninger til rundt tjue tegneserier, deriblant norske serier som Seidel og Tobram, Stomperud, Smørbukk, Tuss og Troll, Kråka Konrad, Olsenbanden, Hanna, Gråtass og Annika. Han har også tegnet internasjonale seriefigurer som Fantomet og Donald. Han tok over tegneserien Smørbukk i 1982 og Nr. 91 Stomperuds julehefte i 2005.
Aasnes ble i 1976 Norges andre lisensierte Disney-tegner. Han tegnet Disney-figurer frem til 1979 og hadde en ny kort periode som Disney-tegner i 1993. Håkon Aasnes er også første nordmann som har fått tegne og utgi Disney-historier basert på egne ideer og egne manus. 
Håkon Aasnes bor og arbeider på Aurskog i Akershus fylke.
Han fikk Kirke- og undervisningsdepartementets pris 1981.


== Referanser ==


== Eksterne lenker ==
Kort omtale på Lambiek.net (på engelsk)
Intervju i Seriefokus.no
Intervju i Romerikes Blad
Cary Grant

Cary Grant (født Archibald Alexander Leach 18. januar 1904 i Bristol i England, død 29. november 1986 i Davenport i Iowa i USA) var en britisk-amerikansk skuespiller. 


== Tidlig liv ==
Grant vokste opp under fattige forhold. Han var enebarn (før han ble født hadde hans foreldre fått en sønn som døde som spedbarn) og hadde en forvirret og ulykkelig barndom. Hans mor, Elsie, ble innlagt på et sinnssykehospital da han var ni år gammel. Hans far (som senere hadde et forhold til en annen kvinne som han fikk en sønn med) fortalte ham at moren var død, og først i 1935 fant han ut av at hun var i live og innlagt. Tretten år gammel rømte Grant hjemmefra og slo seg sammen med en omreisende akrobattropp; han opptrådte som akrobat og gikk på stylter. Han kom til USA i 1920 og fikk arbeid som badevakt på Coney Island i New York City.


== Karriere ==
I 1923 vendte Grant tilbake til England der han begynte å opptre i musikalkomedier. Han ble oppdaget av Arthur Hammerstein som tok ham med til New York og gav ham en rolle i musikalen Golden Dawn. Grant fortsatte sin karriere på Broadway i noen år. 
Grant startet filmkarrieren med krim- og dramafilmer som Den blonde Venus (1932) og She Done Him Wrong (1933). Senere ble han kjent for sine roller i romantiske komedier og screwballkomedier som Hvor har du vært i natt? (1937), Det ordner seg nok (1938), Siste sensasjon (1940), En nydelig historie (1940), Arsenikk og gamle kniplinger (1944) og Jeg var en mannlig krigsbrud (1949). Han ble nominert til Oscar for beste mannlige hovedrolle for rolletolkningene sine i Bare to (1941) og None But the Lonely Heart (1944). 
I 1940- og 1950-årene spilte Grant i fire filmer regissert av Alfred Hitchcock: Mistanke (1941), Notorious (1946), Tyv fanger tyv (1955) og Med hjertet i halsen (1959). Mot slutten av karrieren ble Grant kritikerrost for sine romantiske hovedroller og ble nominert til fem Golden Globe-priser, inkludert for filmene Indiskret (1958), med Ingrid Bergman, Kyss meg på mandag (1962), med Doris Day, og Charade – Hvem svindler hvem? (1963), med Audrey Hepburn.  Cary Grant var største kandidat til å spille James Bond i Dr No filmen.  Forlover i  Bond produsenten Albert R og Dana Broccolis bryllup.
Grant fikk en stjerne på Hollywood Walk of Fame i 1960 og ble belønnet med en æres-Oscar i 1970. I 1999 ble han kåret til tidenes nest største mannlige filmlegende av Det amerikanske filminstituttet, kun slått av Humphrey Bogart.


== Filmografi ==


== Referanser ==


== Eksterne lenker ==
(en) Cary Grant på Internet Movie Database 
(sv) Cary Grant i Svensk Filmdatabas 
(da) Cary Grant på Filmdatabasen 
(da) Cary Grant på Scope 
(fr) Cary Grant på Allociné 
(en) Cary Grant på AllMovie 
(en) Cary Grant hos Turner Classic Movies 
(en) Cary Grant hos Rotten Tomatoes 
(en) Cary Grant hos The Movie Database 
(en) Cary Grant hos Internet Broadway Database 
(en) Cary Grant på Internet Broadway Database
Artikkelen har ingen egenskaper for filmpersondatabaser i Wikidata
John Mandrake

John Mandrake er hovedkarakteren i Bartimeus-trilogien av Jonathan Stroud
Når Nathaniel er 5 år blir han solgt av sine biologiske foreldre for at han skal læres opp til å bli en fullgod magiker. Mesteren som blir utvalgt er den middelmådige magikeren Arthur Underwood som er leder for Departementet for intern granskning.
I første bok får vi høre om hans barndom og om prinsippet for historien. Nathaniel tilkaller demonen Bartimeus for å ta knekken på en fiende av ham, den fullvoksne magikeren Simon Lovelace. Det viser seg at Simon Lovelace har en del svin på skogen og John som han nå heter blir innblandet i litt av en intrige. Det viser seg at John så vidt klarer å redde livet til Statsministeren.
Myking kirke

Myking kirke (Myking kyrkje) er en langkirke i stein fra 1861 i Lindås i Hordaland. Den er den eneste steinkirken i kommunen.
Den nåværende kirken er trolig den tredje kirken som ligger på Myking. De to tidligere kirkene var trolig en stavkirke fra middelalderen og en laftet tømmerkirke fra 1606. Den nåværende kirken ble vigslet 17. november 1861 av prost Hveding, og står 300 meter fra den forrige kirken. Den er etter ønske fra bygdefolket bygd av naturstein fra nærområdet. Steinen ble brutt med pliktarbeid fra gårdene som sognet til kirken, og alle gårdene måtte levere lik mengde stein. Utgiftene ble derimot delt etter størrelsen på gården.
Kirken ble første gang renovert i 1961, og senere mellom 2009 og 2011 i forbindelse med kirkens 150-årsjubileum.


== Inventar ==
Kirken har diverse inventar som er eldre enn den nåværende kirkebygningen. Den har blant annet et krusifiks fra senmiddelalderen, en døpefont i kleberstein fra middelalderen, prekestol fra 1600-tallet og to lysekroner som opprinnelig kommer fra Nykirken i Bergen.


== Eksterne lenker ==
Norges kirker
DIS-Hordaland om Myking kirke
(no) «Myking kirke». Kirkesøk. Den norske kirke. 
«Med kyrkja som treningsstudio» – Strilen
«Myking kirke». Kulturminnesøk. Riksantikvaren – Direktoratet for kulturminneforvaltning.
Errol Flynn

Errol Leslie Thomson Flynn (født 20. juni 1909 i Hobart i Australia, død 14. oktober 1959 i Vancouver i Canada) var en australsk skuespiller som er mest kjent for sine romantiske roller i en rekke Hollywood-filmer og for sin utsvevende livsstil.


== liv og virke ==


=== Bakgrunn ===
Hans far, Theodore Flynn, var havforsker og zoolog; hans mor, Marelle Young, hadde kunstneriske ambisjoner og var viljesterk.
Errol fikk dårlige karakterer på skolen og ble flyttet fra skole til skole, oftest bortvist. I 1926 begav han srg til Ny-Guinea. Han arbeidet blant annet som bokser og perlefisker, letet etter gull, var deleier i et lastefartøy og arbeidet  på en coca-plantasje.


=== Filmdebut og stjernestatus ===
Da han i 1933 var i London bestemte han seg for å satse på å bli skuespiller. Han tok skuespillerundervisning, og sluttet seg til Northampton Repertory Company og turnerte med det i 1934 i Malvern Festival, i Glasgow og i Londons East End. 
Etter denne korte teaterkarriere fikk han en danserolle i filmen I adore you (1933). Ved sin annen film, den britiske produksjon Murder at Monte Carlo kom han i kontakt med Warner Bros. og for samme år over til Hollywood. Hans tredje film i USA gjorde ham til en stjerne. Filmen het Captain Blood (1935), og innledet Errols storhetstid som varte frem til 1942. Under den perioden spilte Errol hovedrollen i flere klassikere, og han var i flere år Hollywoods mannlige stjerne nummer én.
Han spilte fortrinnsvis i aventyr- og sjørøverfilmer, og hans opplevelder fra yngre år gjorde at han kunne gjøre dette med stor innlevelse. 
Under sine reiser i USA ble han kjent med den franske skuespillerinne Lili Damita (1904–1994), som ble hans første hustru. Hans hyppige utroskap førte til heftige krangler, som fortsatte etter skilsmissen i 1942 med rettssaker om underholdsbetalingenes størrelse.


=== Senere år ===
Flynns privatliv ble stadig mer preget av skandaler og perioder av misbruk. I 1952 blev han alvorlig syk med hepatitt og leversvikt.
Årene 1953-59 spilte Flynn i et dusintall filmer uten større kommersiell fremgang. Mot slutten av karriereen gjorde han comeback  i tre filmer: Og solen går sin gang (1957, etter en roman av Ernest Hemingway), Too Much, Too Soon (1958), og Himmelens røtter (1958).


== Filmografi ==
1938 – Robin Hoods eventyr
1942 – Gentleman Jim
1943 – Edge of Darkness
1951 – Mot alle flagg
1957 – Og solen går sin gang


== Referanser ==


== Eksterne lenker ==
(en) Errol Flynn – kategori av bilder, video eller lyd på Commons 
(en) Errol Flynn – galleri av bilder, video eller lyd på Commons 
(en) Errol Flynn på Internet Movie Database 
(sv) Errol Flynn i Svensk Filmdatabas 
(da) Errol Flynn på Filmdatabasen 
(fr) Errol Flynn på Allociné 
(en) Errol Flynn på AllMovie 
(en) Errol Flynn hos Turner Classic Movies 
(en) Errol Flynn hos Rotten Tomatoes 
(en) Errol Flynn hos The Movie Database 
Errol Flynn fanside
Grumman F6F Hellcat

Grumman F6F Hellcat var et amerikansk jagerfly brukt under den andre verdenskrig, utviklet av Grumman som en erstatning for forgjengeren F4F Wildcat. Prototypen XF6F-1 fløy første gang 26. juni 1942, det første serieproduserte F6F-3 fløy 3. oktober 1942 og flyet ble operativt i januar 1943. F6F Hellcat ble brukt av hovedsakelig den amerikanske marinen, men også den britiske marinen, under den andre verdenkrig. Da produksjonen stanset i november 1945 var til sammen 12 272 fly bygget.


== Utvikling og variasjoner ==

F6F Hellcat ble produsert med bare få endringer underveis og lite skiller de to produksjonsversjonene. F6F-3 ble produsert i 4 403 eksemplarer før den ble erstattet av F6F-5 på produksjonslinjene 21. april 1944. Ytterligere 7 780 F6F-5 ble bygget før produksjonen stanset i november 1945, hvorav 1 434 som F6F-5N nattjagere.


== Spesifikasjoner ==


== Eksterne lenker ==
Wings Palette-fargelegging
Wang (navn 王)

Wang (kinesisk: 王; pinyin: Wáng) er et kinesisk slektsnavn og et av verdens vanligste slektsnavn. I 2007 var det over 92 millioner kinesere i Folkerepublikken Kina med dette navn. Ordet betyr «konge». 
Navnet er plassert på åttendeplass i den kinesiske Baijiaxing, fortegnelsen over de hundre mest utbredte navn. Plasseringen er ikke en rangering.
Navnet 王 romaniseres Wang når det dreier seg om språket mandarin, men når det dreier seg om en kantonesisk navnebærer romaniseres det vanligvis Wong. (Men her består det en forvekslingsfare: Det også svært utbredte navnet Huang 黄 [Huáng] romaniseres også av og til som Wong).
I Singapore, Thailand, Indonesia og Malaysia romaniseres navnet gjerne som Ong (for hokkientalende kinesere) eller Heng (for teochewtalende). 
Navnet Wang er også i bruk blant annet i Korea.
Bilnavigasjon

Bilnavigasjon er utstyr for navigering av bil ved hjelp av montert GPS antenne og elektronisk kart (levert på CD, DVD, minnebrikke eller OTA (over the air)) med tilhørende kartleser, som kan hjelpe bilfører å finne frem i ukjente omgivelser. Utstyret kan være enkelt-komponenter montert fast i bilen, eller medbrakt håndholdt utstyr montert på en holder.


== Utstyr ==
Ekte bilnavigasjon, som ofte blir kalt Turn-by-turn navigation, er utstyr som kan generere en ønsket kjørerute for brukeren, og deretter guide bilføreren med stemmehenvisning og med visuelle symboler på skjerm, hvor raskeste, eller korteste vei er til forhåndsvalgt destinasjon.

Fastmontert utstyr (montert ved bilfabrikken), med innebygget gyro og speedometer, er ofte det utstyret som fungerer best, men er også som oftest dyrest i kjøp. Disse systemene har som regel også større skjerm (over 7-8")Håndholdt utstyr, eventuelt utstyr montert i holder, fra produsenter som for eksempel TomTom eller Garmin, er billigere i innkjøp enn fastmontert utstyr. Håndholdt utstyr kan imidlertid få problemer med å navigere i større byer, da de lett kan miste GPS-signalet i tunneler, i skyggen av høye hus og lignende


== Kartprodusenter ==
Kartprodusenter som leverer kart over Norge er :

TeleAtlas
Navteq


== Referanser ==


== Eksterne lenker ==
(en) Automotive navigation systems – kategori av bilder, video eller lyd på Commons
Grumman F8F Bearcat

Grumman F8F Bearcat var et amerikansk jagerfly utviklet av Grumman for bruk fra hangarskip. Prototypen fløy første gang 31. august 1944, og F8F Bearcat ble operativt med den amerikanske marine i mai 1945, men ble ikke brukt i kamp under den andre verdenskrig. I alt 1 237 fly ble bygget, inkludert 746 F8F-1, 126 F8F-1B og 365 F8F-2, før produksjonen stanset i mai 1949. F8F Bearcat ble også brukt av det franske flyvåpenet og av Thailands og Sør-Vietnams flyvåpen.


== Spesifikasjoner ==


== Eksterne lenker ==
Grumman F8F Bearcat